Etsitkö rakkautta? 5 tavoitetta, jotka sinun tulisi asettaa itsellesi ensin - Suhteet - Voice.fi
09.02.2019 13:15 - Emmi Moilanen - Luettu 1 595 kertaa
Deittailu ja uusien ihmisten tapaaminen on mukavaa puuhaa, ja vaikka kemiat eivät romanttisesti kohtaisikaan, uusia ystävyyssuhteita on aina mahdollista solmia. Jos sinusta kuitenkin tuntuu, että olet etsinyt elämäsi rakkautta jo kauan, mutta sitä oikeaa ei tunnu löytyvän, kannattaa kiinnittää hieman tarkempaa huomiota omiin tavoitteisiinsa.
Your Tango -sivusto uutisoi, että selkeät tavoitteet voivat edesauttaa myös rakkauden löytymistä. Voit lukea alta vinkit siihen, millaisia asioita olisi hyvä pohtia itsekseen, ennen seuraaville treffeille lähtemistä.
5 tavoitetta:
1. Opettele rakastamaan itseäsi ensin. Niin kliseiseltä kuin neuvo kuulostaakin, mutta oma henkinen tasapaino edesauttaa sitä, että olet valmis kohtaamaan voimakkaat tunteet paremmin rakkauden osuessa kohdalle.
2. Varmista, ettei menneisyyden suhteet kaiherra mieltäsi liikaa. Älä jää roikkumaan yhdenillan juttuihin tai muihin sellaisiin ihmissuhteisiin, joissa tiedät tunteiden olevan vain yksipuolisia.
3. Tee itsellesi selväksi etukäteen, millaisia piirteitä ja arvoja toivot tulevalla kumppanillasi olevan.
4. Vaikka deittiviidakossa on todennäköistä, että myös niitä pettymyksiä tulee vastaan – pidä kaikesta huolimatta mielesi avoimena.
5. Vaikka deittisovellusten käyttäminen tuntuisikin helpolta ja turvalliselta ajatukselta, päätä lähteä rohkeasti tutustumaan ihmisiin myös tosielämän ympäristöön.
rakkaus Rakastuminen tavoitteet